Som-klassen

300px|thumb|Losos i Sevastopol, 1912
Som-klassen (ПЛ типа «Сомъ», «Сом») var en serie ubåter bygd for den keiserlige russiske marine i årene 1904–1907.

 Historie 
I samband med innledningen av den russisk-japanske krig fikk den russiske marintekniske komité i oppdrag å påskynde ekspansjonen av flåten som helhet, og ubåtflåten i særdeleshet. Parallelt med innenlandsk russisk utvikling så man også på anskaffelse av utenlandske modeller som et alternativ. 27. februar 1904 fikk Nevskij-verftet i St. Petersburg i oppdrag av den russiske marintekniske komité å bygge fem ubåter etter modell av ubåten Fulton, tegnet av John Philip Holland, bygget 1901 og innkjøpt til Russland den 31. mai 1904 der den fikk det nye navnet Som.

Denne første ubåten var en eksperimentell ubåt som også var prototype for USS Plunger og påfølgende Plunger-klasse-ubåter – også den syv i tallet, foruten Fulton. Fulton ble solgt og levert til Russland i seksjoner, og sammensatt igjen av russerne.Gardiner, s. 312-313

Skroget til de påfølgende ubåtene ble bygd av russisk materiale, men maskiner og utrustning ble kjøpt i USA. 15. juni 1905 begynte de første prøveturene. Den 25. mai 1906 var foruten Som alle fem båter i drift. I juli 1907 ble det bygd ytterligere en båt som ble brukt i dykking under islagt hav. Båtene var  	
20 m lange og 3,5 m brede og kunne dykke til maksimalt 2,9 m dybde.

Ubåtene var tilpasset å kunne transportes med tog til ønsket havnebase.

I 1909 ble fem av båtene utstyrt med dieselmotorer fra selskapet «L. Nobel» som erstattet de opprinnelige bensinmotorene. En av båtene, Beluga, fikk en fotogenmotor produsert av «Körting».

Båtene deltok i første verdenskrig. Fem av dem patruljerte i Østersjøen. Disse var basert i Libava, der de deltok i øvelser med andre marineenheter. Båtene var utstyrt med torpedoer og (med unntak av Losos og Sudak) også med hver sin 37 mm kanon, og kunne dermed true tysk handelsskipsfart.

 Skip 

 Skip betyr SjøsattTjeneste / endelikt Som - СомъСомъ i datidens russisk-kyrilliske skrift, etter skriftreformen i 1918 skrevet Сом  Malle (Catfish) 1904Tidligere Fulton fra 1901 tegnet av John Philip Holland. Levert til Vladivostok i 1904, til Svartehavsflåten og videre til Østersjøflåten 1915. Sank med alle 18 mann etter kollisjon med det svenske dampskip «Ångermanland» 10. mai 1916 ved svenskekysten i Ålandshavet. Kunne være det godt bevarte vraket funnet 21. juli 2015.Expressen: Främmande ubåt hittad i svenskt vatten: Lest 26. juli 2015Aftonbladet: Experterna: Kan vara från första världskriget Lest 26. juli 2015 Beluga - Белуга Beluga 1905Østersjøflåten - Erobret av tyskerne og vraket av dem den 25. februar 1918 i Reval.Losos - ЛососьLaks1905Svartehavsflåten - Vraket av ententemaktene 1919 i Sevastopol.Peskar - ПескарьSandkryper (Gudgeon)1905Østersjøflåten - Vraket 25. februar 1918 i Reval.Sjtsjuka - ЩукаGjeddeApril 1905Østersjøflåten - Vraket 25. februar 1918 i Reval.Streljad - СтерлядьSterlett1905Østersjøflåten - Vraket 25. februar 1918 i Reval.SudakGjørs (Sander)1907Svartehavsflåten - Vraket 1919 i Sevastopol.

 Litteratur 
 Robert Gardiner: Conway's all the world's fighting ships 1906-1921, Conway Maritime Press, 1985. ISBN 0-85177-245-5.
 I.D. Spassky, V.P. Semyonov & Norman Polmar: Submarines of the Tsarist Navy: A pictorial History, Naval institute Press, USA, 1998 (ISBN 1-55750-771-6)
 Тарас А. Е.: Подводные лодки Великой войны 1914—1918. — Мн.: Харвест, 2003. — 336 с. — ISBN 985-13-0976-1.

 Referanser 

 Eksterne lenker 

 deepstorm.ru // Тип «Сом», тип «Голланд-7Р» («Holland - VIIR», США).
 book.uraic.ru // СТАНОВЛЕНИЕ РОССИЙСКОГО ПОДВОДНОГО ФЛОТА

Kategori:Undervannsbåtklasser
Kategori:Russiske undervannsbåter
Kategori:Østersjøflåten
Kategori:Introduksjoner i 1904
Kategori:Artikler i sjøfart-prosjektet